OpenLLM-France/wikimedia huggingface dataset:
# Gammacoronavirus

Els Gammacoronavirus (Gamma-CoV), també coneguts com a coronavirus del grup 3, són un dels quatre gèneres (Alpha-, Beta-, Gamma- i Deltacoronavirus) de la subfamília Ortocoronavirinae (coronavirus) de la família Coronaviridae. Són virus amb envolta pertanyents a la classe IV de la classificació de Baltimore (virus d'ARN monocatenari de sentit positiu). Són d'origen zoonòtic i infecten tant animals com humans.
Mentre que els gèneres Alpha- i Beta- deriven del patrimoni genètic dels ratpenats, els gèneres Gamma- i Delta- deriven dels patrimonis genètics aviars i porcins.

## Classificació

* Ordre Nidovirales
** Família Coronaviridae
*** Subfamília Orthocoronavirinae (coronavirus)
**** Gènere Gammacoronavirus; espècie tipus: Avian coronavirus
***** Subgènere Cegacovirus, inclou el beluga whale coronavirus SW1
***** Subgènere Igacovirus, inclou l'avian coronavirus

## Referències

* 1 2 «International Committee on Taxonomy of Viruses (ICTV)» (en anglès). ICTV, 01-02-2019. [Consulta: 23 març 2020].
* ↑ Lau, S. K.; Woo, P. C.; Yip, C. C.; Fan, R. Y.; Huang, Y. Journal of Virology, 86, 10, 2012, pàg. 5481–96. DOI: 10.1128/JVI.06927-11. PMC: 3347282. PMID: 22398294.
* ↑ Woo, Patrick C. Y.; Lau, Susanna K. P.; Lam, Carol S. F.; Lau, Candy C. Y.; Tsang, Alan K. L. «Discovery of Seven Novel Mammalian and Avian Coronaviruses in the Genus Deltacoronavirus Supports Bat Coronaviruses as the Gene Source of Alphacoronavirus and Betacoronavirus and Avian Coronaviruses as the Gene Source of Gammacoronavirus and Deltacoronavirus» (en anglès). Journal of Virology, 86, 7, 01-04-2012, pàg. 3995–4008. Arxivat de l'original el 2020-08-30. DOI: 10.1128/JVI.06540-11. ISSN: 0022-538X. PMID: 22278237 [Consulta: 23 març 2020].

## Vegeu també

* Alphacoronavirus
* Betacoronavirus
* Deltacoronavirus
# Gammai

Gammai fou una petita ciutat del Sudan al sud de Faras, a la regió de Wadi Halfa. A la regió s'hi han fet excavacions i s'han trobat alguns cementiris, entre ells un que fou utilitzat pel poble dels Medja abans del 2000 aC. Va quedar coberta per les aigües del Llac Nasser el 1967.

## Referències

* ↑ Dann, Rachael J. The Archaeology of Late Antique Sudan. Cambria Press, p. 28–33. ISBN 978-1-62196-810-8.
# Teresa Vallverdú i Albornà

Teresa Vallverdú i Albornà (l'Arboç, 2 de febrer del 1968) és una lingüista i política catalana, diputada al Parlament de Catalunya en la desena i onzena legislatures.

## Biografia

Llicenciada en Filologia Catalana per la Universitat de Barcelona, màster en lingüística general per la Universitat d'Indiana i màster en teoria gramatical per la Universitat Autònoma de Barcelona. Ha exercit de professora a la Universitat d'Indiana i a la Universitat Autònoma de Barcelona i ha treballat de lingüista a Catalunya Ràdio i a Televisió de Catalunya. És autora d'un capítol de la Gramàtica del català contemporani. Militant d'Esquerra Republicana des del 2004, ha estat regidora de l'Ajuntament de l'Arboç (2011-2014). Va ser escollida diputada al Parlament de Catalunya per Esquerra Republicana a les eleccions del 2012. El 2015 es va presentar a les eleccions al Parlament de Catalunya amb la candidatura independentista Junts pel Sí, i va ser escollida novament diputada.
A les eleccions de desembre 2017 va anar a la llista de Tarragona d'Esquerra Republicana, però no va ser escollida diputada al Parlament.

## Referències

* 1 2 3 4 5 «Teresa Vallverdú». Parlament de Catalunya. Arxivat de l'original el 2015-04-03. [Consulta: 31 març 2015].

## Enllaços externs

* Teresa Vallverdú Arxivat 2015-04-02 a Wayback Machine. a esquerra.cat
# Gai Juli Jul

Gai Juli Jul és el nom dels següents personatges:
* Gai Juli Jul, cònsol el 489 aC.
* Gai Juli Jul, cònsol el 482 aC.
* Gai Juli Jul, cònsol el 447 aC i el 435 aC.
* Gai Juli Vopisc Jul, tribú amb potestat consular el 408 aC i 405 aC.
* Gai Juli Jul, dictador el 352 aC.
# Gai Juli Jul (tribú consular 408 aC)

Gai Juli Jul (en llatí: Gaius Iulius L. F. Vop. N. Iullus) va ser un magistrat romà del segle v aC. Era net de Vopisc Juli Jul, cònsol l'any 473 aC. Formava part de la gens Júlia, una antiga gens romana d'origen patrici.
Va ser tribú amb potestat consolar el 408 aC amb dos col·legues. Gai Juli i un dels seus col·legues, Publi Corneli Cos, es va oposar violentament a la nominació d'un dictador. Va ser un altre cop tribú amb potestat consolar l'any 405 aC amb cinc col·legues amb els quals va iniciar el setge de Veïs.
L'any 393 aC va ser censor i va morir exercint aquest càrrec.

## Referències

* ↑ [https://quod.lib.umich.edu/m/moa/acl3129.0002.001/667?page=root;rgn=full+text;size=100;view=image;q1=JulusSmith,+William+(editor).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 657. ]
# Coram (Nova York)

Coram és una concentració de població designada pel cens dels Estats Units a l'estat de Nova York. Segons el cens del 2000 tenia 34.923 habitants.

## Demografia

Segons el cens del 2000, Coram tenia 34.923 habitants, 12.530 habitatges, i 9.121 famílies. La densitat de població era de 977,8 habitants per km².
Dels 12.530 habitatges en un 35,3% hi vivien nens de menys de 18 anys, en un 57,9% hi vivien parelles casades, en un 11,4% dones solteres, i en un 27,2% no eren unitats familiars. En el 21,3% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,22.
Per edats la població es repartia de la següent manera: un 25,1% tenia menys de 18 anys, un 7,9% entre 18 i 24, un 33,5% entre 25 i 44, un 24,1% de 45 a 60 i un 9,3% 65 anys o més.
L'edat mediana era de 35 anys. Per cada 100 dones de 18 o més anys hi havia 89,2 homes.
La renda mediana per habitatge era de 61.309 $ i la renda mediana per família de 70.769 $. Els homes tenien una renda mediana de 46.905 $ mentre que les dones 34.545 $. La renda per capita de la població era de 24.597 $. Entorn del 4,1% de les famílies i el 5,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coram». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Coram». American Fact Finder. Oficina del Cens dels Estats Units, 12-01-2010.
# Gaig terrestre cap-rogenc

El gaig terrestre cap-rogenc (Atelornis crossleyi) és una espècie d'ocell de la família dels braquipteràcids (Brachypteraciidae) que habita entre la malesa i rames mortes del pi inferior de la selva humida de Madagascar.
# Gaspar Malatesta de Monte Pòrzio

Gaspar Malatesta de Monte Pòrzio fou fill de Galeotto Malatesta de San Mauro, i fou senyor de Monte Porzio i consenyor de San Mauro, Monleone, Calbana, Calbanella, Ginestreto, Secchiano i Castiglione. Va adquirir els feus de Bernardovecchio, Busichio i Ghirardo. Va morir vers el 1430 o poc abans. De la seva muller Novella de Roello va deixar com única hereva de Monte Pòrzio a la seva filla Ludovica Malatesta de Monte Pòrzio.
# Cyrano de Bergerac (Alfano)

Cyrano de Bergerac és una obra dramaticomusical en quatre actes composta el 1933 per Franco Alfano sobre un llibret en francès i italià d'Henri Cain, basat en Cyrano de Bergerac d'Edmond Rostand. Es va estrenar el 22 de gener de 1936 al Teatro dell'Opera di Roma de Roma, dirigida per Tullio Serafin.

## Referències

* ↑ Gherardo Casaglia. «Estrena de Cyrano de Bergerac». AmadeusOnline.net - Almanacco. Arxivat de l'original el 14 de desembre 2013. [Consulta: 28 maig 2018].
# Frigidari

A l'antiga Roma, el frigidari (en llatí frigidarium, de frigidus, 'fred') és la part de les termes on es poden prendre els banys d'aigua freda.
Per tal que tingués un màxim de frescor, els arquitectes el construïen en general al costat nord de les termes, amb un mínim d'obertures sobre l'exterior per garantir-ne la il·luminació i evitar l'acumulació de calor solar.
El frigidari podia tenir una forma rodona (com a les Termes Estabianes de Pompeia) o, més sovint, rectangular, amb una o diverses basses (piscinae) d'aigua fresca.
Els frigidaris més grans del món romà són els de les termes de Caracal·la (58 x 24 m) i de les Dioclecià, a la ciutat de Roma.

## Referències

* ↑ Smith, William (ed. «Balneae». A Dictionary of Greek and Roman Antiquities (1890). [Consulta: 13 febrer 2023].

## Vegeu també

* Tepidari, part de les termes on es poden prendre els banys tebis.
* Caldari, part de les termes on es poden prendre els banys calents.
# Theog

Theog fou un estat tributari protegit del grup d'estats de les muntanyes de Simla, sota administració del Panjab. la població era d'uns 3000 habitants i la superfície aproximadament de 26 km². Els ingressos s'estimaven vers 1880 en 330 lliures. estava dividit en 8 parganes. La capital era Theog a uns 30 km a l'est de Simla amb una fortalesa, situada a 31° 06′ N, 77° 26′ E﻿ / ﻿31.100°N,77.433°E﻿ / 31.100; 77.433.
L'estat fou declarat feudatari de Keonthal per sanad del setembre de 1815. El títol del sobirà era thakur; els thakurs eren descendents dels fundadors de Ghund i Madhan al seu torn fills de un chandela rajput de Jaipur.

## Llista de ranes

* Tikka Bhup Chand (Rana Bhup Chand) 1847-1866
* Tikka Hari Chand (Rana Hari Chand) 1866-1892 (fill)
* Tikka Shumsher (Rana Shumsher Chand) 1892-1909 (fill)
* Tikka Padam Chand (Rana Padam Chand) 1909-1940 (fill)
* Tikka Karan Chand (Thakur Karan Chand) 1940-1949 (+1962) (fill)

## Referències

* Genealogia
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# The Marty Feldman Comedy Machine

The Marty Feldman Comedy Machine és un espectacle d'esquetxs còmics-varietat de 1971 protagonitzat pel còmic britànic Marty Feldman.
Coproduït per ATV al Regne Unit i per ABC TV als Estats Units, fou gravada als Estudis Elstree d'ATV. Els crèdits d'obertura i tancament foren animats per Terry Gilliam, així com les aparicions com a estrelles invitades de Spike Milligan, John Junkin i Frances de la Tour. També hi havia esquetxos escrits per Barry Levinson i Larry Gelbart.
Durant molt temps no ha estat disponible, però finalment la sèrie completa es publicaria en DVD al Regne Unit per Network el 6 de juny de 2016. Tanmateix, l'entrega s'ha ajornat indefinidament per raons no especificades.

## Referències

* ↑ «Marty Feldman Comedy Machine (The): The Complete Series». Network ON AIR, 01-11-2015. Arxivat 2015-05-04 a Wayback Machine. «Còpia arxivada». Arxivat de l'original el 2015-05-04. [Consulta: 12 agost 2019].
# The Mars Volta

The Mars Volta va ser una banda de rock americana formada l'any 2001 a El Paso, Texas. La banda estava formada per Omar Rodríguez-López (guitarra, productor, direcció), Cedric Bixler-Zavala (veu i lletrista), Juan Alderete (baix), Marcel Rodríguez-López (teclats, percussió) i Deantoni Parks (bateria). La banda es va formar arran de la desintegració de la banda anterior de Rodríguez-López i de Bixler-Zavala, At The Drive In. Eren coneguts pels seus concerts enèrgics i els seus àlbums conceptuals.
El 2009, la banda va guanyar un premi Grammy en la categoria de "Millor Interpretació de Hard Rock" de la cançó "Wax Simulacra". El 2008, van ser nomenats "Millor Banda Prog-Rock" per la revista Rolling Stone.
Al setembre de 2012, es va anunciar que The Mars Volta havia entrat en un recés, i que Rodríguez-López i Parks formarien un nou projecte, Bosnian Rainbows. Quatre mesos més tard, la banda va anunciar la seva separació, i Bixler-Zavala i posteriorment Alderete va formar una nova banda, Zavalaz.

## Referències

* ↑ «The Mars Volta Wins 'Best Hard Rock' Grammy for 'Wax Simulacra'». Blabbermouth.net. Roadrunner Records, 08-02-2009.
* ↑ Serpick, Evan. «Best Prog-Rock Band». Rolling Stone. Jann Wenner. Arxivat de l'original el 6 de maig 2009.
* ↑ Kirby, Jeff. «Going Deep with Omar Rodriguez-Lopez». cityartsonline.com.
* ↑ «Mars Volta Break Up as Omar Rodriguez-Lopez Unveils Bosnian Rainbows». Spin, 24-01-2013.

## Enllaços externs

* Omar Rodríguez-López Official Website
* The Mars Volta Live Concert Repository
* The Mars Volta Italian fansite
* Interview with Omar about The Bedlam in Goliath
# Gavardina (indumentària)

Una gavardina és una peça de vestir que s'utilitza per a resguardar-se de la pluja. És una peça impermeable oberta que arriba fins al genoll i que té botons i solapes molt visibles. El seu nom deriva de Garibaldina. La gavardina segueix sent una peça impermeable però ara s'ha convertit en una peça subjecta als designis de la moda incloent multitud de models i dissenys. Així, al costat dels talls clàssics avui es poden trobar peces curtes, llargues, entallades, amb vol, etc. Per la seva banda, el catàleg de colors ha deixat de restringir als tradicionals marró i gris per estendre's a tota mena de cridaners dissenys.
La gavardina no ha estat tradicionalment una peça d'abrigar per la qual cosa s'ha utilitzat en mesos d'entretemps. No obstant això, la incorporació de folres de pell, plomes o embuatats en alguns models l'han convertit també en una opció per als mesos més freds.

## Història

El teixit de gavardina va ser inventat pel britànic Thomas Burberry el 1880 (vegeu gavardina (teixit)) Les peces anomenades gavardines les van començar a usar les tropes de Giuseppe Garibaldi el 1861, també van ser usades pels soldats anglesos durant la Primera Guerra Mundial. Els actors de Hollywood la van posar de moda durant els anys 30 i 40 en papers de gàngsters i tipus durs. Més endavant, es va popularitzar per a la resta de la població acabant per ser utilitzada tant per homes com per dones.

## Referències

* ↑ «gavardina». Cercaterm. TERMCAT, Centre de Terminologia.
* 1 2 Institución "Fernando el Católico.". Archivo de filología aragonesa. Institución "Fernando el Católico,", 1994 [Consulta: 11 juny 2011].
* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.247. ISBN 84-8332-390-7 [Consulta: 30 novembre 2014].

## Vegeu també

* Garibaldina
* Gavardina -teixit

## Enllaços externs

* Història de les gavardines Arxivat 2009-12-13 a Wayback Machine.
* Tipus de gavardines Arxivat 2008-10-12 a Wayback Machine.
# Cottus reinii

Cottus reinii és una espècie de peix pertanyent a la família dels còtids.

## Descripció

* Fa 12 cm de llargària màxima.

## Hàbitat

És un peix d'aigua dolça, demersal i de clima temperat.

## Distribució geogràfica

Es troba a Àsia: el Japó.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Uonokai, T. Nakajima i K. Ohara (eds.), 2005. Activities of Uonokai (Fish survey group): Fish distribution in the watershed of Lake Biwa. Shiga, Japan: Lake Biwa Museum. 233 p.
* ↑ Wildlife Survey Group in Shiga Prefecture (ed.), 2005. Red data book of Shiga Prefecture. Sunrise Press, Shiga, p. 475.

## Bibliografia

* Abe, S., 1976. A cytotaxonomical study in some freshwater cottoid fishes (Cottidae, Pisces). Cytologia 41(2):323-329.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Cottus sibiricus

Cottus sibiricus és una espècie de peix pertanyent a la família dels còtids.

## Descripció

* Fa 15 cm de llargària màxima.

## Hàbitat

És un peix d'aigua dolça, demersal i de clima temperat que viu entre 0-15 m de fondària.

## Distribució geogràfica

Es troba a les regions siberianes de l'oceà Àrtic des del riu Obi fins al riu Iana, incloent-hi el llac Teletskoe.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Berg, L.S., 1965. Freshwater fishes of the U.S.S.R. and adjacent countries. vol. 3, quarta edició. Israel Program for Scientific Translations Ltd, Jerusalem.
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Reshetnikov, Y.S., N.G. Bogutskaya, E.D. Vasil'eva, E.A. Dorofeeva, A.M. Naseka, O.A. Popova, K.A. Savvaitova, V.G. Sideleva i L.I. Sokolov, 1997. An annotated check-list of the freshwater fishes of Russia. J. Ichthyol. 37(9): 687-736.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Ricker, W.E., 1973. Russian-English dictionary for students of fisheries and aquatic biology. Fisheries Research Board of Canada, Ottawa.

## Enllaços externs

* AQUATAB
# Crisi demogràfica

Crisi demogràfica és la denominació que es dona, especialment en la geografia de la població i la demografia històrica, a una situació caracteritzada pel desencadenament d'una crisi a causa d'algun desequilibri demogràfic.

## Referències

* ↑ Puig Ventosa, Ignasi; Duran, Montserrat «La crisi demogràfica de la Baixa Edat Mitjana i el règim senyorial en el Pirineu Català: la Baronia d'Erill el 1393». Urgellia: Anuari d'estudis històrics dels antics comtats de Cerdanya, Urgell i Pallars, d'Andorra i la Vall d'Aran, 6, 1983, pàg. 387–400. ISSN: 0211-7096.
* ↑ «Crisi demogràfica: cau un 10% la xifra de naixements respecte al 2019» (en castellà), 18-05-2023. [Consulta: 24 desembre 2023].
* ↑ «Tres posibles soluciones a la crisis demográfica» (en castellà). El País, 29-03-2023. [Consulta: 24 desembre 2023].
* ↑ López, María Soledad. «Un mundo sin niños» (en castellà). Ethic, 22-02-2022. [Consulta: 24 desembre 2023].
# Territori d'Oklahoma

El Territori d'Oklahoma va ser un territori organitzat incorporat als Estats Units que va existir del 2 de maig de 1890 al 16 de novembre de 1907, quan es va unir al Territori Indi amb una nova constitució i va ingressar a la Unió com l'Estat d'Oklahoma. Guthrie n'era la capital.
El Congrés va aprovar el 2 de maig 1890 l'Oklahoma Organic Act (Llei Orgànica d'Oklahoma) que va organitzar la meitat occidental del Territori Indi i una franja de terra coneguda com a Terra de ningú. Les reserves índies al nou territori es van obrir a la colonització tant aquell mateix any com el 1891 i 1893.
Es van definir set comtats sobre la creació del territori. Encara que van ser designats amb números finalment es convertirien en el Comtat de Logan, el Comtat de Cleveland, el Comtat d'Oklahoma, el Comtat de Canadian, el Comtat de Kingfisher, el Comtat de Payne i el Comtat de Beaver. Amb la cursa per la terra de 1893 es van afegir els comtats de Kay, Grant, Woods, Garfield, Noble i Pawnee. El Territori va adquirir un comtat addicional a través de la resolució d'un conflicte de fronteres amb l'estat de Texas, que avui dia es divideix en els comtats de Greer, Jackson, Harmon i part del de Beckham.

## Referències

* 1 2 Everett, Diana. «Organic Act (1890)» (en anglès). The Encyclopedia of Oklahoma History and Culture. Oklahoma Historical Society, s.d. [Consulta: 17 octubre 2019].
* ↑ Gittinger, Roy. The Formation of the State of Oklahoma: 1803–1906 (en anglès). University of Oklahoma Press, 2015-07. ISBN 9780806153803.
# Fundació Prisba

Fundació Prisba és una fundació sense ànim de lucre creada al districte de Ciutat Vella de Barcelona el 1992 que vol donar resposta a les necessitats més urgents del barri i treballa per la millora de la qualitat de vida dels seus residents. Les seves línies d'actuació són:
* Realitzar serveis de qualitat adreçats a les persones més vulnerables (persones grans, econòmicament febles, immigrants, sense sostre, amb disminucions)
* Oferir llocs de treball a dones del Nucli Antic que, per diferents raons, tenen poques possibilitats d'accés al mercat de treball normalitzat
També porta a terme els següents projectes:
* Dues botigues de reciclatge i venda de roba de segona mà en perfectes condicions i a molt bon preu.
* Bugaderia Social.
* Centre de Dia per a Persones Grans.
* Menjador Social.
* Servei de dutxes.
Ha rebut la Medalla d'Honor de Barcelona el 2003.
# Genètica de l'evolució humana

La genètica de l'evolució humana és la disciplina que estudia les diferències en els genomes humans, el camí evolutiu que hi conduí i el seu impacte actual. Les diferències en el genoma de diferents persones tenen repercussions antropològiques, mèdiques i forenses. La informació adquirida mitjançant estudis genètics pot il·luminar aspectes clau de l'evolució humana. Segons un estudi publicat el 2006, el llinatge d'Homo sapiens ha perdut 86 gens des de la seva divergència amb el ximpanzé.

## Referències

* ↑ Demuth, Jeffery P.; Bie, Tijl De; Stajich, Jason E.; Cristianini, Nello; Hahn, Matthew W. «The Evolution of Mammalian Gene Families» (en anglès). PLoS ONE, 1, 01-12-2006, pàg. e85. Bibcode: 2006PLoSO...1...85D. DOI: 10.1371/journal.pone.0000085. PMC: 1762380. PMID: 17183716.
# Corona txecoslovaca

La corona txecoslovaca (en txec i eslovac koruna československá o, simplement, koruna) fou la moneda de Txecoslovàquia. El seu codi ISO 4217 era CSK i s'acostumava a abreviar Kčs. La corona es dividia en 100 haléřů en txec (en singular haléř) o halierov en eslovac (en singular halier), abreviat h.
La moneda txecoslovaca es va adoptar el 10 d'abril de 1919 en substitució de la corona austrohongaresa en termes paritaris (1:1). Aquesta primera corona va circular fins al 14 de març de 1939, en què es van crear les respectives corones de Bohèmia i Moràvia i d'Eslovàquia, també en termes paritaris. A l'acabament de la Segona Guerra Mundial, l'1 de novembre de 1945 es va reintroduir la corona txecoslovaca en substitució de la corona de Bohèmia i Moràvia i la corona eslovaca, igualment en termes paritaris, tot i que a causa de la guerra la moneda havia perdut una gran part del seu valor. La moneda fou devaluada considerablement el 1953 i, el 7 de febrer de 1993, arran de la dissolució de Txecoslovàquia, fou substituïda per la corona txeca i l'eslovaca, en termes paritaris.
Emesa pel Banc Estatal de Txecoslovàquia (Státní Banka Československá), en el moment de la seva desaparició en circulaven monedes de 5, 10, 20 i 50 h i d'1, 2, 5 i 10 Kčs, i bitllets de 10, 20, 50, 100, 500 i 1.000 Kčs.

## Vegeu també

* Corona (moneda)
* Corona txeca
* Corona eslovaca

## Enllaços externs

* Monedes de Txecoslovàquia (anglès)
* Bitllets de Txecoslovàquia Arxivat 2008-01-15 a Wayback Machine. (anglès)